《朝云墓》
明代·释今白

朝云莫雨古今同，湖上谁怜白首翁。悔不当年勤种柳，直教此日尽垂风。

风前弱草千茎劲，雨后花枝一样红。几个云边挥泪毕，独悬枯眼到鸿濛。

作者简介：今白，字大牛。番禺人。俗姓谢，原名淩霄。诸生。明桂王永历七年（一六五三），皈天然禅师薙染登具。十年，值雷峰建置梵刹，工用不赀，白发愿行募，沿门持钵十馀载，丛林规制次第具举。一夕行乞，即次端坐而逝。事见清宣统《番禺县续志》卷二七。